﻿ Szolfézs-zeneelmélet felvételi előkészítő indul az osztatlan tanári 5+1 éves képzésekre jelentkezők számára | Liszt Ferenc Zeneművészeti Egyetem
Szolfézs-zeneelmélet felvételi előkészítő indul az osztatlan tanári 5+1 éves képzésekre jelentkezők számára
A Liszt Ferenc Zeneművészeti Egyetem Zeneelméleti Tanszéke felvételi előkészítőt indít szolfézs–zeneelmélet tárgyakból az egyházzene-kóruskarnagy–ének-zeneművésztanár, egyházzene-orgona–ének-zeneművésztanár, ének-zeneművésztanár–zeneelmélet-tanár, ének-zeneművésztanár–kóruskarnagyművész-tanár, kóruskarnagyművész-tanár–zeneelmélet-tanár osztatlan 5+1 éves (MA) képzésekre jelentkezők számára. Az előkészítő tanfolyam öt alkalomból áll.
Az előkészítő tematikája az Egyetem honlapján közzétett felvételi követelményekben meghatározott szolfézs–zeneelmélet feladatokhoz kapcsolódik. Az előkészítőn való részvétel természetesen nem feltétele a felvételinek, de segítség lehet azok számára, akik nem folytattak (rendszeres) középfokú tanulmányokat az érintett tárgyakból. A tanfolyam anyaga alapvető szolfézs és összhangzattani ismeretekre és jártasságra épít. A tanfolyam nem nyitott a hangszeres és más BA szakirányokra jelentkezők számára.
A képzés díja 25.000 Ft, melyet az Egyetem 10032000-01426768-00000000 számlájára átutalással kell befizetni február 22-ig. A közleményben a jelentkező neve és az „O12 felvételi előkészítő díja” megnevezés szerepeljen. Az előkészítő a díj rendezése után vehető igénybe. A befizetett, de igénybe nem vett alkalmak díját az Egyetem nem téríti vissza.
Az előkészítő helyszíne
Zeneakadémia Ligeti György épület (1077 Budapest, Wesselényi u. 52.), -115. terem
2019. március 2. (szombat), 10.00–11.30
2019. március 23. (szombat), 10.00–11.30
2019. április 13. (szombat), 10.00–11.30
2019. május 4. (szombat), 10.00–11.30
2019. május 25. (szombat), 10.00–11.30
Az előkészítőre az alább található online űrlapon lehet jelentkezni.
Amennyiben kér számlát a befizetésről, kérjük írja be a számlaszámát is a megfelelő helyre.
A jelentkezési határidő lejártával, a jelentkezők e-mailben kapnak értesítést, a képzés díját az értesítést követően kérjük, szíveskedjenek elutalni.